SUDERINTA Vilniaus suaugusiųjų mokymo centro Centro tarybos nutarimu 2025 m. birželio 26 d. protokolas Nr. CT-6

SUDERINTA Vilniaus miesto savivaldybės administracijos direktoriaus 2025 m. rugpjūčio 28 d. įsakymu Nr. 30-2230/25

PATVIRTINTA Vilniaus suaugusiųjų mokymo centro direktoriaus 2025 m. rugpjūčio 28 d. įsakymu Nr. V- 204

**VILNIAUS SUAUGUSIŲJŲ MOKYMO CENTRO 2025–2026 IR 2026–2027 MOKSLO METŲ PAGRINDINIO IR VIDURINIO UGDYMO PLANAS**

TURINYS:

[I SKYRIUS BENDROSIOS NUOSTATOS 3](#_Toc201151949)

[II SKYRIUS UGDYMO PROCESO ORGANIZAVIMAS 3](#_Toc201151950)

[PIRMASIS SKIRSNIS MOKSLO METŲ TRUKMĖ IR STRUKTŪRA 3](#_Toc201151951)

[ANTRASIS SKIRSNIS VSMC UGDYMO PLANAS 4](#_Toc201151952)

[TREČIASIS SKIRSNIS UGDYMO PROGRAMŲ ĮGYVENDINIMO ORGANIZAVIMAS 5](#_Toc201151953)

[KETVIRTASIS SKIRSNIS MOKYMOSI PAGALBOS TEIKIMAS MOKINIUI NEPASIEKUS PATENKINAMO PASIEKIMŲ LYGMENS PATIKRINIMUOSE 7](#_Toc201151954)

[PENKTASIS SKIRSNIS UGDYMO ORGANIZAVIMAS TAUTINIŲ MAŽUMŲ KALBA 8](#_Toc201151955)

[ŠEŠTASIS SKIRSNIS UGDYMO ORGANIZAVIMAS GRUPINE MOKYMOSI FORMA NUOTOLINIU MOKYMO PROCESO ORGANIZAVIMO BŪDU IR KASDIENIU MOKYMO PROCESO ORGANIZAVIMO BŪDU 8](#_Toc201151956)

[III SKYRIUS SUAUGUSIŲJŲ PAGRINDINIO UGDYMO PROGRAMOS ĮGYVENDINIMAS 9](#_Toc201151957)

[IV SKYRIUS SUAUGUSIŲJŲ VIDURINIO UGDYMO PROGRAMOS ĮGYVENDINIMAS 11](#_Toc201151958)

[PIRMASIS SKIRSNIS SUAUGUSIŲJŲ VIDURINIO UGDYMO PROGRAMOS ĮGYVENDINIMAS 11](#_Toc201151959)

[ANTRASIS SKIRSNIS ASMENŲ, TURINČIŲ VIDURINĮ IŠSILAVINIMĄ, MOKYMO ORGANIZAVIMAS 15](#_Toc201151960)

[V SKYRIUS MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS 16](#_Toc201151961)

[PIRMASIS SKIRSNIS PAGRINDINIAI UGDYMO ORGANIZAVIMO PRINCIPAI 16](#_Toc201151962)

[ANTRASIS SKIRSNIS MOKYMOSI PASIEKIMŲ IR PAŽANGOS VERTINIMAS 17](#_Toc201151963)

[TREČIASIS SKIRSNIS ŠVIETIMO PAGALBOS TEIKIMAS 17](#_Toc201151964)

[VI SKYRIUS BAIGIAMOSIOS NUOSTATOS 17](#_Toc201151965)

1 priedas. [PAGRINDINIO IR VIDURINIO UGDYMO ORGANIZAVIMAS KARANTINO, EKSTREMALIOS SITUACIJOS, EKSTREMALAUS ĮVYKIO AR ĮVYKIO, KELIANČIO PAVOJŲ MOKINIŲ SVEIKATAI IR GYVYBEI, LAIKOTARPIU AR ESANT APLINKYBĖMS VSMC, DĖL KURIŲ UGDYMO PROCESAS NEGALI BŪTI ORGANIZUOJAMAS KASDIENIU MOKYMO PROCESO ORGANIZAVIMO BŪDU 19](#_Toc201151966)

2 priedas. [PAGRINDINIO UGDYMO INDIVIDUALIZUOTOS PROGRAMOS ĮGYVENDINIMAS 21](#_Toc201151967)

3 priedas. [UŽSIENIEČIŲ IR LIETUVOS RESPUBLIKOS PILIEČIŲ, ATVYKUSIŲ AR GRĮŽUSIŲ GYVENTI IR DIRBTI LIETUVOS RESPUBLIKOJE, UGDYMO ORGANIZAVIMAS 23](#_Toc201151968)

4 priedas. [UGDYMO NE VSMC APLINKOJE ORGANIZAVIMO APRAŠAS 24](#_Toc201151969)

5 priedas. [RUSŲ TAUTINIŲ MAŽUMŲ KALBA KLASIŲ DALYKŲ MOKOMOJI KALBA 26](#_Toc201151970)

# I SKYRIUS BENDROSIOS NUOSTATOS

1. Vilniaus suaugusiųjų mokymo centro (toliau – VSMC) 2025–2026 ir 2026–2027 mokslo metų, pagrindinio ir vidurinio ugdymo programų ugdymo planas (toliau – Ugdymo planas) reglamentuoja ugdymo organizavimą, pagrindinio, vidurinio ugdymo programų įgyvendinimą.
2. VSMC Ugdymo plano tikslas – apibrėžti pagrindinius reikalavimus ugdymo procesui organizuoti, sudarant galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų kompetencijų.
3. VSMC Ugdymo planas nustato mokslo metų pradžią, trukmę, atostogų laiką, minimalų privalomą pamokų skaičių, skirtą ugdymo programoms įgyvendinti, bei pateikia ugdymo proceso organizavimo nuostatas.
4. Suaugusių asmenų anksčiau įgytas išsilavinimas prilyginamas pagrindiniam išsilavinimui, vadovaujantis Lietuvos Respublikos švietimo ir mokslo ministro 2005 m. balandžio 20 d. įsakymu Nr. ISAK-661 „Dėl išsilavinimo prilyginimo“.

# II SKYRIUS UGDYMO PROCESO ORGANIZAVIMAS

# PIRMASIS SKIRSNIS MOKSLO METŲ TRUKMĖ IR STRUKTŪRA

1. Mokslo metus sudaro laikas, skirtas mokinių mokymuisi ir poilsiui – atostogoms. Mokiniams skiriamos rudens, žiemos (Kalėdų), žiemos, pavasario (Velykų) ir vasaros atostogos.
2. Mokslo metų ugdymo proceso trukmė apibrėžiama ugdymo dienų skaičiumi.
3. Ugdymo proceso trukmė pagal ugdymo programą nustatoma skirtinga.
4. 2025–2026 mokslo metų pradžia – 2025 m. rugsėjo 1 d. Ugdymo proceso trukmė dienomis pagal ugdymo programas:
   1. pagrindinio ugdymo programa (I–II gimnazijos klasės) – 180 d.;
   2. vidurinio ugdymo programa: III gimnazijos klasėje – 180 d., IV gimnazijos klasėje – 170 d.;

|  |  |  |  |
| --- | --- | --- | --- |
| Klasė | Ugdymo proceso | | Ugdymo proceso trukmė/  savaičių skaičius |
| pradžia | pabaiga |
| I-II gimnazijos klasė | 2025-09-01 | 2026-06-12 | 36 |
| III gimnazijos klasė | 2025-09-01 | 2026-06-12 | 36 |
| IV gimnazijos klasė | 2025-09-01 | 2026-05-29 | 34 |

* 1. atostogos ugdymo procese:

|  |  |
| --- | --- |
| Rudens atostogos | 2025 m. lapkričio 3 d. – 2025 m. lapkričio 9 d. |
| Žiemos (Kalėdų) atostogos | 2025 m. gruodžio 24 d. – 2026 m. sausio 4 d. |
| Žiemos atostogos | 2026 m. vasario 16 d. – 2026 m. vasario 22 d. |
| Pavasario (Velykų) atostogos | 2026 m. balandžio 6 d. – 2026 m. balandžio 12 d. |
| Vasaros atostogos | I-III gimnazijos klasėse  2026 m. birželio 15 d. – 2026 m. rugpjūčio 31 d. |

1. 2026–2027 mokslo metų pradžia – 2026 m. rugsėjo 1 d. Ugdymo proceso trukmė dienomis pagal ugdymo programas:
   1. pagrindinio ugdymo programa (I–II gimnazijos klasėse) – 180 d.;
   2. vidurinio ugdymo programa: III gimnazijos klasėje – 180 d., IV gimnazijos klasėje – 170 d.;

|  |  |  |  |
| --- | --- | --- | --- |
| Klasė | Ugdymo proceso | | Ugdymo proceso trukmė/  savaičių skaičius |
| pradžia | pabaiga |
| I-II gimnazijos klasė | 2026-09-01 | 2027-06-11 | 36 |
| III gimnazijos klasė | 2026-09-01 | 2027-06-11 | 36 |
| IV gimnazijos klasė | 2026-09-01 | 2027-05-28 | 34 |

* 1. atostogos ugdymo procese:

|  |  |
| --- | --- |
| Rudens atostogos | 2026 m. lapkričio 2 d. – 2026 m. lapkričio 8 d. |
| Žiemos (Kalėdų) atostogos | 2026 m. gruodžio 23 d. – 2027 m. sausio 3 d. |
| Žiemos atostogos | 2027 m. vasario 15 d. – 2027 m. vasario 21 d. |
| Pavasario (Velykų) atostogos | 2027 m. kovo 29 d. – 2027 m. balandžio 4 d. |
| Vasaros atostogos | I-III gimnazijos klasėse  2027 m. birželio 14 d. – 2027 m. rugpjūčio 31 d. |

1. IV gimnazijos klasės mokiniams vasaros atostogos skiriamos pasibaigus švietimo, mokslo ir sporto ministro 2025–2026 mokslo metais ir 2026–2027 mokslo metais nustatytai valstybinių brandos egzaminų sesijai.
2. Ugdymo organizavimas valstybinių brandos egzaminų vykdymo metu:
   1. III gimnazijos klasėms vidurinio ugdymo bendrosiose programose numatytas mokymo(si) turinys išdėstomas per 34 ugdymo savaites, 35 ir 36 ugdymo savaitės skiriamos žinioms ir gebėjimams kartoti, įtvirtinti ir patikrinti, konsultacijoms;
   2. III gimnazijos klasės mokinys, kuris laiko pasirinkto valstybinio brandos egzamino pirmąją dalį, tą dieną pamokose nedalyvauja, taip pat gali nedalyvauti pamokose vieną dieną prieš laikomą valstybinio brandos egzamino pirmąją dalį;
   3. jeigu mokinių atostogų metu yra numatytas valstybinio brandos egzamino dalies laikymas, atostogų dienos, per kurias mokinys laiko atitinkamą valstybinio brandos egzamino dalį, perkeliamos į artimiausias ugdymo dienas.

# ANTRASIS SKIRSNIS VSMC UGDYMO PLANAS

1. Rengdama VSMC Ugdymo planą mokykla vadovavosi Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo, mokslo ir sporto ministro 2023 m. balandžio 20 d. įsakymu Nr. V-570 „Dėl Pradinio, pagrindinio ir vidurinio ugdymo programų aprašo patvirtinimo“, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas), Bendraisiais ugdymo planais, Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ (toliau – Higienos norma), ir kitais bendrąjį ugdymą reglamentuojančiais teisės aktais bei Bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašu, patvirtintu Lietuvos Respublikos švietimo, mokslo ir sporto ministro 2022 m. sausio 4 d. įsakymu Nr. V-4 „Dėl Bendrųjų iš valstybės ar savivaldybių  biudžetų finansuojamų neformaliojo švietimo programų kriterijų aprašo patvirtinimo“.
2. VSMC Ugdymo plane numatomas ugdymo proceso organizavimas 2025–2026 ir 2026–2027 mokslo metais pagal Pradinio, pagrindinio ir vidurinio ugdymo bendrąsias programas, patvirtintas Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“ (toliau – Bendrosios programos).
3. Esant ugdymo organizavimo pokyčiams, VSMC Ugdymo planas gali būti keičiamas ir prasidėjus mokslo metams.
4. VSMC Ugdymo plane numatyta:
   1. užsienio kalbų, dalyko modulių, pasirenkamųjų dalykų, neformaliojo švietimo programų pasiūla mokiniams;
   2. mokymosi ir švietimo pagalbos teikimas;
   3. kiti aktualūs VSMC susitarimai.
5. VSMC Ugdymo plano projektas suderinamas su Centro taryba, taip pat su savininko teises ir pareigas įgyvendinančia institucija – Vilniaus m. savivaldybės administracijos Bendruoju ugdymo skyriumi.
6. VSMC direktorius Ugdymo planą tvirtina iki mokslo metų pradžios.

# TREČIASIS SKIRSNIS UGDYMO PROGRAMŲ ĮGYVENDINIMO ORGANIZAVIMAS

1. VSMC klasės gali būti komplektuojamos kelis kartus per mokslo metus.
2. Mokslo metų ugdymo procesas skirstomas į pusmečius.
3. Ugdymo savaitė yra 5 darbo dienų mokymosi periodas, išskyrus tuos atvejus, kai mokiniams VSMC direktoriaus įsakymu laisvomis nuo ugdymo dienomis organizuojamas ugdymo procesas (vykstama į ekskursijas, išvykas ar vykdomos kitokios ugdymo veiklos). Šios ugdymo dienos yra įskaitomos į mokinio ugdymo dienų skaičių, nustatytą mokslo metams.
4. Kiekvienai klasei rengiamas pamokų tvarkaraštis Bendrosioms programoms įgyvendinti. Jame numatoma klasei skirtų pamokų organizavimo seka per dieną, savaitę. Pamokų tvarkaraštis per mokslo metus gali būti pertvarkomas, atsižvelgiant į ugdymo procesui keliamus uždavinius.
5. Pagal poreikį pamokų tvarkaraštyje galima numatyti iš eilės, viena po kitos, dvi arba daugiau to paties dalyko pamokų nepažeidžiant nepertraukiamo mokymosi laiko, nustatyto Higienos normoje.
6. Siekiama, kad mokiniams, besimokantiems pagal pagrindinio ugdymo programas, sudarant tvarkaraštį nepaliekama pamokos trukmės laiko tarpų tarp pamokų.
7. VSMC užtikrina ugdymo proceso organizuojamą per mokslo metus pagal Bendrųjų ugdymo planų 6 priede nustatytą pamokų skaičių.
8. VSMC gali nuspręsti organizuoti daugiau pamokų, nei nustatytas minimalus pamokų skaičius Bendruosiuose ugdymo planuose, nepažeisdamas Higienos normos reikalavimų, tačiau VSMC Ugdymo plano kontaktinių valandų skaičius negali viršyti Mokymo lėšų apskaičiavimo, paskirstymo ir panaudojimo tvarkos apraše, patvirtintame Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“ nustatytų klasės kontaktinių valandų skaičiaus per mokslo metus.
9. Intensyvinant tam tikrų dalykų mokymą, pamokų, organizuojamų per savaitę, skaičius gali skirtis nuo VSMC ugdymo plane numatyto skaičiaus, tačiau metinis pamokų skaičius negali būti mažesnis.
10. Reguliuojant mokinių mokymosi krūvius siekiama, kad:
    1. namų darbų užduotys būtų skiriamos tikslingai, įtvirtintų pamokoje ugdytus gebėjimus ir pagal galimybes būtų diferencijuojamos atliepiant įvarius mokinių mokymosi poreikius. Siekti mažinti mokinių laiką, praleistą prie ekranų: atliekant namų užduotis įsivertinti būtinybę užduotis skirti elektroninėse aplinkose;
    2. mokiniams reguliariai būtų teikiamas grįžtamasis ryšys, padedantis mokiniui pašalinti mokymosi spragas ir suprasti, kaip efektyviai valdyti savo mokymosi procesą;
    3. atsiskaitomieji darbai, skirti pažymiu įvertinti mokinių pasiekimus, nebūtų organizuojami per dažnai, nebūtų atliekami iš karto po ligos, atostogų, po šventinių dienų. Planuojant klasei skirtų atsiskaitomųjų darbų intensyvumą per dieną ir savaitę, numatomas pakankamas laikas jiems pasirengti. Atsiskaitomųjų darbų užduotys ir įvertinimai grąžinami mokiniams, kilus klausimų mokiniams ir nepilnamečių mokinių tėvams (globėjams, rūpintojams), jei jie to pageidauja, sudaromos sąlygos išsamiai susipažinti su individualaus darbo stiprybėmis ir trūkumais.
11. VSMC pažintinę kultūrinę veiklą kaip privalomą ugdymo proceso dalį nuosekliai organizuoja per mokslo metus. Kasdieniu mokymo proceso organizavimo būdu, skiriama 10 dienų, o klasėse, kuriose mokomasi neakivaizdiniu mokymo proceso organizavimo būdu, – 5 dienas. Šių dienų skaičius gali būti didinamas ar mažinamas atsižvelgus į pasikeitusias aplinkybes (pvz. PUPP, VBE vykdymas ir kt.).
12. VSMC sudaro sąlygas mokiniui užsiimti socialine-pilietine veikla. Ši veikla VSMC mokiniams nėra privaloma.
13. Ugdymo organizavimo tvarka karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu ar susidarius aplinkybėms VSMC, dėl kurių ugdymo procesas negali būti organizuojamas kasdieniu ir neakivaizdiniu mokymo proceso organizavimo būdu (PUPP ir VBE sesijos, vyksta remonto darbai ir kt.), reglamentuojama VSMC Ugdymo plano 1 priede.
14. Pastebėjus, kad sumažėjo mokinio motyvacija ir (ar) mokymosi rezultatai, diagnozavus mokymosi spragas, praleidus pamokas dėl įvairių aplinkybių, nustačius išskirtinius mokinio gebėjimus ar mokiniui pageidaujant, teikiama mokymosi pagalba.
15. Mokiniams pagal poreikį teikiamos įvairios trukmės ir dažnumo grupinės ir individualios konsultacijos. Konsultacijas gali vesti ne tik klasę mokantis mokytojas, bet ir kiti atitinkamo dalyko mokytojai.
16. VSMC sudaro individualų ugdymo planą mokiniui, kuris:
    1. mokosi pagal vidurinio ugdymo programą;
    2. atvykęs arba grįžęs iš užsienio;
    3. turi specialiųjų ugdymosi poreikių.
17. Laikinosios grupės sudaromos:
    1. mokymo procesui diferencijuoti, kai sudarymo poreikį lemia mokinių pasirinkimas mokytis daugiau įvairesnio turinio dalykų;
    2. sujungiant gretimų klasių mokinius, pasirinkusius mokytis tą patį dalyką. Minimalų mokinių skaičių grupėje nustato VSMC pagal turimas mokymo lėšas;
    3. maksimalus mokinių skaičius negali būti didesnis, nei 2018 m. liepos 11 d. Lietuvos Respublikos Vyriausybės nutarime Nr. 679 „Dėl mokymo lėšų apskaičiavimo, paskirstymo ir panaudojimo tvarkos aprašo patvirtinimo“ nustatytas didžiausias mokinių skaičius klasėje;
    4. dalykams mokyti, atsižvelgiant į darbo vietų kabinetuose, laboratorijose skaičių, kurį nustato Higienos norma.
18. VSMC Ugdymo plane nustatytos mokinių mokymosi poreikiams tenkinti ir mokymosi pagalbai teikti papildomos pamokos gali būti skiriamos:
    1. pasirenkamiesiems dalykams mokytis;
    2. konsultacijoms pagal mokinių poreikį ir mokančio mokytojo siūlymus organizuoti;
    3. papildomų pamokų mokymosi turiniui įgyvendinti;
    4. laikinosioms grupėms sudaryti;
    5. projektinei veiklai organizuoti;
    6. gamtos mokslų, informatikos, matematikos integruotoms, praktinėms ir kūrybiškoms veikloms (angl. Science, Technology, Enginee ring, Art (creative activities), Mathematics) (toliau – STEAM);
    7. VSMC sprendimu kitiems mokinių mokymosi poreikiams tenkinti.
19. Ugdymo turiniui aktualizuoti ir mokymosi motyvacijai didinti VSMC numato mokytojams laiką, kada ugdymas bus organizuojamas ne mokyklos aplinkoje. Planuojant ir organizuojant ugdymą ne mokyklos aplinkoje reglamentuojama VSMC Ugdymo plano 4 priede.
20. I gimnazijos klasių mokiniams organizuojamas pilietiškumo ir gynybos įgūdžių kursas (toliau – PGĮK), kurį veda Lietuvos šaulių sąjunga. Įgyvendinant PGĮK:
    1. skiriamos 3 ugdymo dienos (21 valanda) per mokslo metus. Iš anksto numatomas organizavimo laikas ir eiga: nuosekliai, viena po kitos, ar su laiko pertrauka po kiekvienos dienos, ar pasirenkant kitokią organizavimo eigą. Atitinkamai pertvarkomas pamokų tvarkaraštis. Per dieną organizuojamų veiklų trukmė negali būti ilgesnė nei ugdymo proceso per dieną, numatytą Higienos normoje;
    2. mokiniai ir nepilnamečių mokinių tėvai (globėjai, rūpintojai) supažindinami su PGĮK tikslais, veiklomis, organizavimo ypatumais iš anksto;
    3. mokinys gali būti atleidžiamas VSMC direktoriaus sprendimu nuo dalyvavimo PGĮK:
       1. jeigu yra gautas mokinio ar nepilnamečio mokinio tėvų (globėjų, rūpintojų) prašymas dėl atleidimo dėl objektyvių priežasčių (liga, trauma, nelaimė ir kt.). Atleistam mokiniui sudaroma galimybė dalyvauti PGĮK kitais mokslo metais;
       2. jeigu yra gauta asmens sveikatos priežiūros įstaigos gydytojų konsultacinės komisijos rekomendacija atleisti nuo PGĮK;
    4. PGĮK dalyvaujančių mokinių grupei VSMC direktorius skiria lydintį asmenį.
21. Nuo dalyko (dalykų) dalies pamokų mokiniai gali būti atleidžiami, jeigu mokinys yra nacionalinių ar tarptautinių dalykinių olimpiadų, konkursų einamaisiais mokslo metais prizinių vietų laimėtojas.
    1. Mokinys ar nepilnametis mokinys, turintis tėvų (globėjų, rūpintojų) rašytinį sutikimą, VSMC direktoriui pateikia:
       1. prašymą atleisti nuo dalyko (dalykų) dalies pamokų;
       2. tėvų (globėjų, rūpintojų) rašytinį sutikimą, jei mokinys yra nepilnametis;
       3. įrodymą, kad mokinys yra nacionalinių ar tarptautinių dalykinių olimpiadų, konkursų einamaisiais mokslo metais prizinių vietų laimėtojas, kai atleidimą nuo dalyko (dalykų) dalies pamokų grindžia šia aplinkybe.
22. Mokiniui pageidaujant, jeigu jis yra einamųjų metų nacionalinių ar tarptautinių dalykinių olimpiadų, konkursų prizininkas, jis gali būti atleistas nuo dalyko dalies pamokų lankymo. Mokiniui pateikus prašymą VSMC direktoriui, direktoriaus įsakymu mokinys yra atleidžiamas nuo dalyko dalies pamokų lankymo, numatant mokinio atsiskaitymą. Mokinys neatleidžiamas nuo dalies pamokų lankymo to dalyko, kurio mokinys laikys pagrindinio ugdymo pasiekimų patikrinimą ar brandos egzaminą.
23. Mokinys, atleistas nuo dalyko dalies pamokų lankymo, jų metu gali užsiimti kita ugdomąja veikla ar mokytis savarankiškai arba pagal individualų ugdymo planą dalyvauti kitose pamokose / veiklose. Jeigu šios pamokos pagal pamokų tvarkaraštį yra pirmosios ar paskutinės, mokinys VSMC sprendimu į mokyklą gali atvykti vėliau arba išvykti anksčiau. Apie tai VSMC turi informuoti nepilnamečio mokinio tėvus (globėjus, rūpintojus).

# KETVIRTASIS SKIRSNIS MOKYMOSI PAGALBOS TEIKIMAS MOKINIUI NEPASIEKUS PATENKINAMO PASIEKIMŲ LYGMENS PATIKRINIMUOSE

1. Mokiniui, įgijusiam pagrindinį išsilavinimą arba dalyvaujant pagrindinio ugdymo pasiekimų patikrinimuose (toliau šiame skirsnyje – Pasiekimų patikrinimas), ir nepasiekusiam Pasiekimų patikrinime vertinto dalyko patenkinamo pasiekimų lygmens, skiriama reikalinga mokymosi pagalba.
2. Jei mokinys Pasiekimų patikrinimų metu nepasiekė kelių vertintų dalykų patenkinamo pasiekimų lygmens, reikalinga mokymosi pagalba skiriama kiekvienam dalykui atskirai.
3. Sprendimą, kaip bus organizuojama reikiama mokymosi pagalba mokiniams, nepasiekusiems patenkinamo pasiekimų lygmens Pasiekimų patikrinimuose, priima VSMC savininko teises ir pareigas įgyvendinanti institucija.
4. Prieš pradėdamas teikti konsultacijas, mokytojas turi susipažinti su mokinių Pasiekimų patikrinimų rezultatais (ataskaita) ir, aptaręs mokymosi spragas su kiekvienu mokiniu, susitarti dėl kiekvieno mokinio individualių mokymosi pasiekimų gerinimo plano, kuriame numatytų bendrą konsultacijų skaičių, konsultacijų temas ir trukmę, įvardytų mokiniui būtinas atlikti užduotis, jų vertinimą.
5. Kiekvienam mokiniui sudaroma galimybė gauti ne mažiau kaip 20 konsultacijų. Konsultacijos gali būti vykdomos intensyviai, t. y. išdėstant jas per kelis mėnesius arba išdėstant jas tam tikru periodiškumu per visas ugdymo dienas. Konsultacijos teikiamos ne didesnėse kaip 5 mokinių grupėse. Jei nepilnametis mokinys nedalyvauja paskirtose konsultacijose, apie tai VSMC informuoja tėvus (globėjus, rūpintojus). Mokinio praleistos konsultacijos nėra kompensuojamos.

# PENKTASIS SKIRSNIS UGDYMO ORGANIZAVIMAS TAUTINĖS MAŽUMOS KALBA

1. VSMC rusų tautinės mažumos kalba ugdymo procesas organizuojamas vadovaujantis Švietimo įstatymo 30 straipsnio 2 dalimi, Bendraisiais ugdymo planais ir kitais bendrąjį ugdymą reglamentuojančiais teisės aktais.
2. Ugdymo procesas gali būti vykdomas lietuvių kalba ar gimtąja kalba.
3. VSMC Centro tarybos sprendimu gali būti mažinamas Bendrųjų ugdymo planų 6 priede tautinės mažumos gimtajai kalbai ir literatūrai mokytis skirtų metinių pamokų skaičius, jas perskirstant lietuvių kalbos ir literatūros dalykui, o vidurinio ugdymo programoje – mokinio pasirinktiems individualaus mokymo plano dalykams mokyti/mokytis, tačiau sudarant sąlygas mokiniams pasiekti rusų tautinės mažumos gimtosios kalbos bendrosiose programose numatytų mokymosi pasiekimų.

# ŠEŠTASIS SKIRSNIS UGDYMO ORGANIZAVIMAS GRUPINE MOKYMOSI FORMA NUOTOLINIU MOKYMO PROCESO ORGANIZAVIMO BŪDU IR KASDIENIU MOKYMO PROCESO ORGANIZAVIMO BŪDU

1. VSMC organizuodamas ugdymo procesą kasdieniu mokymo proceso organizavimo būdu derina jį su nuotoliniu mokymo proceso organizavimo būdu.
2. Nuotoliniu mokymo proceso organizavimo būdu I–IV gimnazijos klasių mokiniai gali mokytis iki 30 procentų.
3. VSMC organizuodamas ugdymo procesą nuotoliniu mokymo proceso organizavimo būdu vadovaujasi Mokymo nuotoliniu mokymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 2 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“.
4. VSMC dalį ugdymo proceso planuoja įgyvendinti nuotoliniu mokymo proceso organizavimo būdu, todėl Ugdymo plane numatyta kada, kokios klasės mokiniams ugdymo procesas bus organizuojamas nuotoliniu mokymo proceso organizavimo būdu.
5. Mokiniai ir nepilnamečių mokinių tėvai (globėjai, rūpintojai) iš anksto informuojami dėl nuotolinio mokymo būdo naudojimo ugdymo procese.
6. Nuotoliniu mokymo proceso organizavimo būdu gali būti organizuojama:
   1. vieno ar kelių dalykų mokymas, kai dėl objektyvių priežasčių nėra galimybės mokyti kasdieniu mokymo proceso organizavimo būdu, grupine mokymosi forma;
   2. konsultacijos, atsižvelgiant į VSMC konkrečią situaciją;
   3. kitos VSMC organizuojamos veiklos.
7. VSMC organizuodamas ugdymo procesą nuotoliniu mokymo proceso organizavimo būdu pritaiko mokymo priemones. Visi mokyti nuotoliniu mokymo proceso organizavimo būdu numatytų klasių mokiniai turi galimybę dalyvauti mokymosi procese.
8. Nuotoliniu mokymo proceso organizavimo būdu organizuojamos pamokos vyksta sinchroniškai. Sinchroninio ugdymo maksimali nepertraukiama trukmė – 90 min.
9. VSMC sinchroninės ir asinchroninės pamokos vyksta pagal pamokų tvarkaraštį, dienyne iš anksto nurodant, kokiu būdu vyks pamoka.
10. Kasdienį mokymo proceso organizavimo būdą keičiant nuotoliniu mokymo proceso organizavimo būdu, mokinys neturi patirti mokymosi praradimų.

# III SKYRIUS SUAUGUSIŲJŲ PAGRINDINIO UGDYMO PROGRAMOS ĮGYVENDINIMAS

1. Mokinys, prieš pradėdamas mokytis pagal suaugusiųjų pagrindinio ugdymo programą, atsižvelgdamas į poreikius ir patirtį, gali priimti sprendimą nesimokyti dorinio ugdymo (etikos arba tikybos), meninio ugdymo (muzikos, dailės), technologijų, fizinio ugdymo ar gyvenimo įgūdžių dalykų. Mokiniui, nepasirinkusiam dorinio ugdymo, meninio ugdymo, technologijų, fizinio ugdymo ar gyvenimo įgūdžių dalykų, šių dalykų pamokos skiriamos mokinio kitiems pasirinktiems dalykams mokytis.
2. Pamokų skaičius pagrindinio ugdymo bendrosioms programoms įgyvendinti grupinio mokymosi forma kasdieniu mokymo proceso organizavimo būdu:

|  |  |  |  |
| --- | --- | --- | --- |
| Dalykų grupės/ dalykai | Klasė / pamokų skaičius per mokslo metus ir per savaitę | | Suaugusiųjų pagrindinio ugdymo programos antroji dalis  (gimnazijos I–II kl.) |
|  | I gimnazijos klasė | II gimnazijos klasė |
| Dorinis ugdymas | | | |
| Dorinis ugdymas (Etika) | 36 (1) | 36(1) | 72 |
| Kalbinis ugdymas | | | |
| Lietuvių kalba ir literatūra | 180 (5) | 180 (5) | 360 |
| Rusų tautinės mažumos gimtoji kalba ir literatūra\* | 108 (3) | 108 (3) | 216 |
| Užsienio kalba (pirmoji anglų/vokiečių) | 72 (2) | 72 (2) | 144 |
| Užsienio kalba (antroji vokiečių/rusų) | 72 (2) | 72 (2) | 144 |
| Matematinis, gamtamokslinis ir technologinis ugdymas | | | |
| Matematika | 180 (5) | 144 (4) | 324 |
| Informatika | 36 (1) | 36 (1) | 72 |
| Biologija | 36 (1) | 36 (1) | 72 |
| Chemija | 36 (1) | 36 (1) | 72 |
| Fizika | 36 (1) | 36 (1) | 72 |
| Visuomeninis ugdymas | | | |
| Etninė kultūra \*\* |  |  |  |
| Istorija | 36 (1) | 36 (1) | 72 |
| Geografija | 36 (1) | 36 (1) | 72 |
| Ekonomika ir verslumas |  | 36 (1) | 36 |
| Pilietiškumo pagrindai | 18 (0,5) | 18 (0,5) | 36 |
| Meninis ugdymas | | | |
| Dailė | 37 (1 sav.) | 37 (1 sav.) | 74 |
| Fizinis ir sveikatos ugdymas | | | |
| Projektinė veikla |  | 18 (0,5) | 18 |
| Minimalus privalomas pamokų skaičius mokiniui per savaitę | 22 / 23\* | 22 / 23\* |  |
| Minimalus privalomas pamokų skaičius mokiniui per mokslo metus | 792; 828\* | 792; 828\* | 1584;  1656\* |
| Pamokos mokinių ugdymo poreikiams tenkinti | 333 (9)/185 (5)\* | |  |
| Neformalusis švietimas | 0–185 | |  |

Pastabos:

\* VSMC įteisintas mokymas rusų tautinės mažumos kalba;

\*\* įgyvendinama integruojant į dalykų turinį.

1. VSMC, atsižvelgdamas į mokinių pasiekimus ir patirtį, priima sprendimą, kiek individualių ir grupinių konsultacijų reikia skirti, kad būtų pasiekti pagrindinio ugdymo bendrosiose programose numatyti mokymosi pasiekimai.
2. Esant mažam mokinių, kurie mokosi neakivaizdiniu mokymo proceso organizavimo būdu, skaičiui, gali būti formuojama jų grupė. Dalykams mokytis grupėje turi būti skiriama ne mažiau kaip 15 procentų šio dokumento 60 punkte dalykui skiriamų pamokų skaičiaus.
3. Mokiniui, kuris pradeda mokytis VSMC pagal pagrindinio ugdymo programos antrąją dalį, ir naujai atvykusiems mokiniams skiriamas mėnesio laiko adaptacinis laikotarpis, kuriuo metu stebima jų individuali pažanga; mokinių pasiekimai ir pažanga pažymiais nevertinami.
4. VSMC užtikrina, kad besimokantysis galėtų mokytis pageidaujamų pasirenkamųjų dalykų ir dalykų modulių, kurių programas rengia VSMC mokytojai ir tvirtina VSMC direktorius; gautų savalaikę mokymosi ir švietimo pagalbą.
5. Neformaliojo švietimo valandos gali būti skiriamos pasirinktoms saviraiškoms programoms: meniniams, kalbiniams, sveikatos ugdymo, moksliniams, technologiniams, socialiniams, komunikacinių technologijų ir kitokiems mokinių gebėjimams ugdyti, mokinių konsultacijoms, neformaliajam švietimui.
6. I - II gimnazijos klasių mokiniai gali pasirinkti ir atlikti mokslo metų trukmės projektinį darbą. Projektiniam darbui skiriama iki 36 pamokų, panaudojant mokinio poreikiams tenkinti ir mokymosi pagalbai teikti ir neformaliojo švietimo valandas.
7. Mokymosi turinio įgyvendinimo organizavimas:
   1. dorinio ugdymo: siūloma mokytis etikos;
   2. užsienio kalbos:
      1. pagal pradinio ugdymo programą pradėtos mokytis pirmosios užsienio kalbos (anglų, vokiečių) mokinys tęsia mokymąsi pagrindinio ugdymo programoje kaip pirmąją užsienio kalbą iki pagrindinio ugdymo programos pabaigos;
      2. VSMC sudaro galimybę rinktis antrąją užsienio kalbą iš ne mažiau kaip dviejų kalbų (neįskaitant pirmosios užsienio kalbos);
      3. Pradedant mokytis pagal pagrindinio ugdymo programos antrąją dalį (I gimnazijos klasėje) mokinys gali keisti anksčiau pradėtos antrosios užsienio kalbos (rusų) į kitos užsienio kalbos mokymąsi;
      4. klasėse, kuriose mokymas organizuojamas rusų tautinės mažumos kalba, antrosios užsienio kalbos mokymas nėra privalomas. Mokiniams pageidaujant, VSMC sudaro sąlygas pasirinkti ir mokytis antrosios užsienio kalbos, jai mokytis skirdamas mokinio ugdymo poreikiams ir mokymosi pagalbai teikti skirtas pamokas;
      5. keisti užsienio kalbą, nebaigus pagrindinio ugdymo programos, galima tik tokiu atveju:
         1. jeigu mokinio norimos mokytis užsienio kalbos pasiekimų lygis ne žemesnis nei patenkinamas lygis, numatytas tos kalbos dalyko Bendrojoje programoje;
         2. jeigu VSMC negali užtikrinti antrųjų užsienio kalbų tęstinumo naujai formuojamoje I gimnazijos klasėje, pasiūloma pradėti mokytis kitos užsienio kalbos, suderinus su mokiniu, ar nepilnamečio mokinio tėvais (globėjais, rūpintojais);
      6. iš užsienio valstybės atvykęs mokinys (su nepilnamečio mokinio tėvais (globėjais, rūpintojais) suderinus), VSMC vadovo įsakymu gali nesimokyti antrosios užsienio kalbos iki dvejų metų. Šio laikotarpio pabaigoje dienyne ir mokinio individualiame ugdymo plane prie dalyko (antroji užsienio kalba) įrašoma „atleista“. Pasibaigus šiam laikotarpiui, jei mokinys toliau tęsia mokymąsi pagal pagrindinio ugdymo programą, mokykla sudaro galimybes jam pradėti antrosios užsienio kalbos mokymąsi pagal jo pasiekimų lygį;
      7. jei mokinys yra baigęs tarptautinės bendrojo ugdymo programos dalį ar visą programą ir mokykla nustato, kad jo vienos užsienio kalbos pasiekimai yra aukštesni, nei numatyta pagrindinio ugdymo Bendrosiose programose, mokinio ir nepilnamečio mokinio tėvų (globėjų, rūpintojų) pageidavimu VSMC įskaito mokinio pasiekimus ir konvertuoja pagal dešimtbalę vertinimo sistemą. VSMC sudaro mokiniui individualų užsienio kalbos mokymosi planą ir galimybę vietoje užsienio kalbos pamokų lankyti papildomas lietuvių kalbos ir literatūros ar kitos užsienio kalbos pamokas;
   3. gamtos mokslai: VSMC užtikrina, kad praktiniams gebėjimams ir tyrinėjimo kompetencijai ugdyti būtų sudaromos sąlygos mokiniams atlikti eksperimentinę veiklą atvirosios prieigos STEAM centruose. Siekiama, kad I-II gimnazijos klasės mokiniui bent 3 kartus per metus dalyvauti STEAM atviros prieigos centrų organizuojamuose užsiėmimuose.

# IV SKYRIUS SUAUGUSIŲJŲ VIDURINIO UGDYMO PROGRAMOS ĮGYVENDINIMAS

# PIRMASIS SKIRSNIS SUAUGUSIŲJŲ VIDURINIO UGDYMO PROGRAMOS ĮGYVENDINIMAS

1. III-IV gimnazijos klasės mokinys, prieš pradėdamas mokytis pagal suaugusiųjų vidurinio ugdymo programą, pasirenka individualų ugdymo planą, kuriame numatomi dalykai, kuriuos mokysis pagal vidurinio ugdymo Bendrąsias programas.
2. Minimalus pamokų skaičius mokiniui, kuris mokosi pagal suaugusiųjų vidurinio ugdymo programą, per savaitę – 17 pamokų, minimalus pasirinktų mokytis dalykų skaičius – 5 dalykai, o mokiniui, besimokančiam rusų tautinės mažumos kalba klasėje – 6 dalykai.
3. Mokinys, kuris mokosi pagal suaugusiųjų vidurinio ugdymo programą, privalo mokytis:
   1. lietuvių kalbos ir literatūros bendruoju arba išplėstiniu kursu;
   2. rusų tautinės mažumos gimtosios kalbos ir literatūros;
   3. matematikos bendruoju arba išplėstiniu kursu;
   4. bent 2 privalomai pasirenkamų dalykų iš ne mažiau kaip dviejų dalykų grupių:
      1. kalbinio ugdymo: užsienio kalbos (anglų), užsienio kalbos (vokiečių);
      2. gamtamokslinio ugdymo: biologijos, chemijos, fizikos;
      3. visuomeninio ugdymo: istorijos, geografijos.
4. Mokinys, kuris mokosi pagal suaugusiųjų vidurinio ugdymo programą, gali pasirinkti mokytis:
   1. etikos (iš dorinio ugdymo dalykų grupės);
   2. laisvai pasirenkamo dalyko (dalykų): etninės kultūros, psichologijos, užsienio kalbos (tęsiama pagrindiniame ugdyme pradėta antroji užsienio kalba arba pradėta naujai mokytis laisvai pasirenkama);
   3. dalyko (dalykų) modulį (modulius): „Lietuvių kalbos rašyba, skyryba ir kalbos vartojimas“, „Kūrybinis rašymas“, „Užsienio kalbos akademinių gebėjimų ugdymas(is) rengiantis studijoms (rašymas)“, „Matematikos kartojimo uždavinių sprendimas“, „Biologijos tiriamosios veiklos duomenų apdorojimo metodikos“, „Medžiagų apykaita ir pernaša. Žmogaus sveikata“ ir kt.
5. Mokinys atsižvelgdamas į mokymosi poreikius, gali pasirinkti mokytis daugiau dalykų ir per savaitę, turėti daugiau pamokų nei numatytas minimalus privalomas pamokų skaičius.
6. Mokinys gali pasirinkti atlikti brandos darbą iš bet kurio vieno ar kelių jo individualaus ugdymo plano dalyko (-ų) ir gali rengti jį individualiai arba grupėje. Brandos darbas vykdomas III ir(ar) IV gimnazijos klasėse ugdymo procese, vadovaujantis Brandos darbo organizavimo ir vykdymo tvarkos aprašu, patvirtintu Lietuvos Respublikos švietimo mokslo ir sporto ministro 2024 m. vasario 28 d. įsakymu Nr. V-240 „Dėl Brandos darbo organizavimo ir vykdymo tvarkos aprašo patvirtinimo“.
7. Įgyvendinant suaugusiųjų vidurinio ugdymo programą ugdymo procesas gali būti organizuojamas formuojant laikinąsias grupes iš paralelių klasių mokinių tam pačiam dalykui mokytis.
8. VSMC priima sprendimus dėl minimalaus mokinių skaičiaus laikinojoje grupėje pagal turimas mokymo lėšas.
9. Mokinys gali keisti individualų ugdymo planą iki spalio 30 d.: dalyką, dalyko modulį ir (ar) dalyko programos kursą (lietuvių kalbos ir literatūros ir (ar) matematikos):
   1. Bendrąjį kursą keisdamas į išplėstinį, mokinys privalo per VSMC nurodytą laiką, iki egzaminų pasirinkimo datos, atsiskaityti už atitinkamo dalyko programos skirtumą; žemesnį kursą rinktis pageidaujančiam mokiniui atsiskaityti nereikia.
   2. Dalyko, dalyko modulio ir (ar) dalyko kurso keitimą mokinys suderina su mokančiu dalyko mokytoju, klasės auklėtoju ir veiklą kuruojančiu direktoriaus pavaduotoju ugdymui; sprendimą priima VSMC direktorius ir įformina įsakymu.
   3. Mokinys, neatsiskaitęs už dalyko, dalyko modulio ar dalyko programos kurso skirtumą iki nurodyto laiko, iki egzaminų pasirinkimo datos, mokosi pagal ankstesnę dalyko programą.
10. Mokiniui, atvykusiam iš kitos mokyklos, VSMC gali suteikti galimybę toliau tęsti mokymąsi pagal anksčiau pasirinktą individualų ugdymo planą. Mokiniui gali būti siūloma keisti pasirinktus mokytis dalykus, dalykų modulius ir (ar) dalykų kursus.
11. Mokinys, kuris mokosi pagal vidurinio ugdymo programą, kartu gali mokytis ir pagal formaliojo profesinio mokymo programą.
12. Pamokų skaičius vidurinio ugdymo programai įgyvendinti grupinio mokymosi forma kasdieniu mokymo proceso organizavimo būdu:

|  |  |  |  |
| --- | --- | --- | --- |
| Vidurinio ugdymo dalykų grupės, dalykai | Pamokų skaičius turiniui įgyvendinti per dvejus mokslo metus | Pamokų skaičius klasei per vienerius mokslo metus / per savaitę | |
| III klasė  (36 savaitės) | IV klasė  (34 savaitės) |
| Privalomi dalykai | | | |
| Lietuvių kalba ir literatūra | 280 B\*  420 A\*\* | 144 B (4)  216 A (6) | 136 B (4)  204 A (6) |
| Rusų tautinės mažumos gimtoji kalba ir literatūra\*\*\* | 280 | 144 (4) | 136 (4) |
| Matematika | 280 B  420 A | 144 B (4)  216 A (6) | 136 B (4)  204 A(6) |
| Privalomai pasirenkami dalykai | | | |
| Kalbinis ugdymas | | | |
| Užsienio kalba (anglų) | 210 | 108 (3) | 102 (3) |
| Užsienio kalba (vokiečių) | 210 | 108 (3) | 102 (3) |
| Gamtamokslinis ugdymas | | | |
| Biologija | 210 | 108 (3) | 102 (3) |
| Chemija | 210 | 108 (3) | 102 (3) |
| Fizika | 210 | 108 (3) | 102 (3) |
| Visuomeninis ugdymas | | | |
| Istorija | 210 | 108 (3) | 102 (3) |
| Geografija | 210 | 108 (3) | 102 (3) |
| Dorinis ugdymas | | | |
| Etika | 70 | 36 (1) | 34 (1) |
| Privalomieji dalykai, dalyko moduliai | | | |
| Laisvai pasirenkamasis dalykas: |  |  |  |
| Užsienio kalba (vokiečių)\*\*\*\* | 140–210 | 72 (2) arba 108 (3) | 68 (2) arba 102 (3) |
| Etninė kultūra | 70 | 36 (1) | 34 (1) |
| Psichologija | 70 | 36 (1) | 34 (1) |
| Dalyko modulis\*\*\*\*\*: | 34, 36, 70, 140 | 36 (1) arba 72 (2) | 34 (1) arba 102 (2) |
| Pasirenkamasis modulis: |  |  |  |
| Lietuvių kalbos rašyba, skyryba ir kalbos vartojimas | 70 | 36 (1) | 34 (1) |
| Kūrybinis rašymas | 70 | 36 (1) | 34 (1) |
| Užsienio kalbos akademinių gebėjimų ugdymas(is) rengiantis studijoms (rašymas) | 70 | 36 (1) | 34 (1) |
| Matematikos kartojimo uždavinių sprendimas | 70 | 36 (1) | 34 (1) |
| Biologijos tiriamosios veiklos duomenų apdorojimo metodikos | 36 | 36 (1) |  |
| Medžiagų apykaita ir pernaša. Žmogaus sveikata | 34 |  | 34 (1) |
| ... dalyko modulis | 34, 36, 70, 140 | 36 (1) arba 72 (2) | 34 (1) arba 102 (2) |
| Minimalus privalomų pamokų skaičius mokiniui per savaitę | 17; 21\*\*\* | | |
| Pamokų skaičius III ir IV gimnazijos klasėse per mokslo metus | 612 – III gimnazijos klasėje, 578 – IV gimnazijos klasėje | | |
| Neformalusis vaikųšvietimas (valandų skaičius) klasei | 108 – III gimnazijos klasėje;  102 – IV gimnazijos klasėje | | |
| Pamokos laikinosioms grupėms sudaryti | Besimokantiesiems kasdieniu mokymo proceso organizavimo būdu – 490 valandų per dvejus mokslo metus.  Besimokantiesiems neakivaizdiniu mokymo proceso organizavimo būdu – 210 pamokų per dvejus mokslo metus. | | |

Pastabos:

\* B–dalyko programos bendrasis kursas;

\*\* A – dalyko programos išplėstinis kursas;

\*\*\* VSMC įteisintas mokymas rusų tautinės mažumos kalba;

\*\*\*\* kaip laisvai pasirenkamas dalykas tęsiama pagrindiniame ugdyme pradėta mokytis antroji užsienio kalba arba naujai pradėta mokytis nauja užsienio kalba;

\*\*\*\*\* modulis gali būti pasirinktas mokytis tiek III, tiek IV gimnazijos klasėje. Modulio mokymuisi gali būti skiriama 1–2 savaitinės pamokos. Modulio trukmė III gimnazijos klasėje – 36 pamokos, IV gimnazijos klasėje – 34 pamokos. Mokinys gali pasirinkti mokytis skirtingų modulių III ir IV gimnazijos klasėje.Mokyklos mokytojų parengtą modulio programą (modulių programas) tvirtina VSMC direktorius.

1. Pamokų skaičius vidurinio ugdymo programai įgyvendinti grupinio mokymosi forma neakivaizdiniu mokymo proceso organizavimo būdu:

|  |  |  |  |
| --- | --- | --- | --- |
| Vidurinio ugdymo dalykų grupės, dalykai | Pamokų skaičius turiniui įgyvendinti per dvejus mokslo metus | Pamokų skaičius klasei per vienerius mokslo metus / per savaitę | |
| III klasė  (36 savaitės) | IV klasė  (34 savaitės) |
| Privalomi dalykai | | | |
| Lietuvių kalba ir literatūra | 140 B\*  210 A\*\* | 72 B (2)  108 A (3) | 68 B (2)  102 A (3) |
| Rusų tautinės mažumos gimtoji kalba ir literatūra\*\*\* | 140 | 72 (2) | 68 (2) |
| Matematika | 140 B  210 A | 72 B (2)  108 A (3) | 68 B (2)  102 A(3) |
| Privalomai pasirenkami dalykai | | | |
| Kalbinis ugdymas | | | |
| Užsienio kalba (anglų) | 105 | 54 (1,5) | 51 (1,5) |
| Užsienio kalba (vokiečių) | 105 | 54 (1,5) | 51 (1,5) |
| Gamtamokslinis ugdymas | | | |
| Biologija | 105 | 54 (1,5) | 51 (1,5) |
| Chemija | 105 | 54 (1,5) | 51 (1,5) |
| Fizika | 105 | 54 (1,5) | 51 (1,5) |
| Visuomeninis ugdymas | | | |
| Istorija | 105 | 54 (1,5) | 51 (1,5) |
| Geografija | 105 | 54 (1,5) | 51 (1,5) |
| Dorinis ugdymas | | | |
| Etika | 35 | 18 (0,5) | 17 (0,5) |
| Privalomieji dalykai, dalyko moduliai | | | |
| Laisvai pasirenkamasis dalykas: |  |  |  |
| Užsienio kalba (vokiečių)\*\*\*\* | 70–105 | 36 (1) arba 54 (1,5) | 34 (1) arba 51 (1,5) |
| Etninė kultūra | 35 | 18 (0,5) | 17 (0,5) |
| Psichologija | 35 | 18 (0,5) | 17 (0,5) |
| Dalyko modulis\*\*\*\*\*: | 17, 18, 35, 70 | 18 (0,5) arba 36 (1) | 17 (0,5) arba 51 (1) |
| Pasirenkamasis modulis: |  |  |  |
| Lietuvių kalbos rašyba, skyryba ir kalbos vartojimas | 35 | 18 (0,5) | 17 (0,5) |
| Kūrybinis rašymas | 35 | 18 (0,5) | 17 (0,5) |
| Užsienio kalbos akademinių gebėjimų ugdymas(is) rengiantis studijoms (rašymas) | 35 | 18 (0,5) | 17 (0,5) |
| Matematikos kartojimo uždavinių sprendimas | 35 | 18 (0,5) | 17 (0,5) |
| Biologijos tiriamosios veiklos duomenų apdorojimo metodikos | 18 | 18 (0,5) |  |
| Medžiagų apykaita ir pernaša. Žmogaus sveikata | 17 |  | 17 (0,5) |
| ... dalyko modulis | 17, 18, 35, 70 | 18 (0,5) arba 36 (1) | 17 (0,5) arba 51 (1) |
| Minimalus privalomų pamokų skaičius mokiniui per savaitę | 8,5; 10,5\*\*\* | | |
| Pamokų skaičius III ir IV gimnazijos klasėse per mokslo metus | 306 – III gimnazijos klasėje, 289 – IV gimnazijos klasėje | | |
| Neformalusis vaikųšvietimas (valandų skaičius) klasei | 54 – III gimnazijos klasėje;  51 – IV gimnazijos klasėje | | |
| Pamokos laikinosioms grupėms sudaryti | Besimokantiesiems kasdieniu mokymo proceso organizavimo būdu – valandų per dvejus mokslo metus.  Besimokantiesiems neakivaizdiniu mokymo proceso organizavimo būdu – 210 pamokų per dvejus mokslo metus. | | |

Pastabos:

\* B–dalyko programos bendrasis kursas;

\*\* A – dalyko programos išplėstinis kursas;

\*\*\* VSMC įteisintas mokymas rusų tautinės mažumos kalba;

\*\*\*\* kaip laisvai pasirenkamas dalykas tęsiama pagrindiniame ugdyme pradėta mokytis antroji užsienio kalba arba naujai pradėta mokytis nauja užsienio kalba;

\*\*\*\*\* modulis gali būti pasirinktas mokytis tiek III, tiek IV gimnazijos klasėje. Modulio mokymuisi gali būti skiriama 1–2 savaitinės pamokos. Modulio trukmė III gimnazijos klasėje – 36 pamokos, IV gimnazijos klasėje – 34 pamokos. Mokinys gali pasirinkti mokytis skirtingų modulių III ir IV gimnazijos klasėje.Mokyklos mokytojų parengtą modulio programą (modulių programas) tvirtina VSMC direktorius.

1. Suaugusiųjų vidurinio ugdymo programą įgyvendinant neakivaizdiniu mokymo proceso organizavimo būdu, 50 procentų Ugdymo plano 79 punkto lentelėje nurodyto valandų skaičiaus skiriama grupinėms konsultacijoms organizuoti, kitą dalį laiko mokinys mokosi savarankiškai.
2. Mokiniai, kurie mokosi pagal suaugusiųjų vidurinio ugdymo programą neakivaizdiniu mokymo proceso organizavimo būdu, laiko visų savo individualaus ugdymo plano dalykų įskaitas. Įskaitų skaičius per mokslo metus – ne mažiau negu dvi. Mokiniams, kurie mokosi suaugusiųjų vidurinio ugdymo programos dalykų pagal išplėstinį dalyko programos kursą, įskaitų negali būti mažiau negu aštuonios per dvejus mokslo metus.
3. Esant mažam mokinių, kurie mokosi neakivaizdiniu mokymo proceso organizavimo būdu, skaičiui, gali būti formuojama jų grupė. Dalykams mokytis neakivaizdiniu mokymo proceso organizavimo būdu grupėje turi būti skiriama ne mažiau kaip 15 procentų Ugdymo plano 79 punkte dalykui skiriamų pamokų skaičiaus.

# ANTRASIS SKIRSNIS ASMENŲ, TURINČIŲ VIDURINĮ IŠSILAVINIMĄ, MOKYMO ORGANIZAVIMAS

1. Asmenų, turinčių vidurinį išsilavinimą, mokymo organizavimo tvarka:
   1. asmuo, pretenduojantis mokytis pakartotinai vidurinio ugdymo programos dalykų, už mokytojo darbą sumoka savo lėšomis, atlyginimo už mokymąsi mokėjimo tvarka įforminama mokymo sutartyje;
   2. asmeniui išrašoma sąskaita faktūra. Mokestis už suteiktas mokymo paslaugas priklauso nuo besimokančiųjų skaičiaus grupėje, dėstomų valandų skaičiaus, taip pat sumokamas administravimo mokestis;
   3. besimokantysis mokestį perveda į specialiųjų lėšų sąskaitą;
   4. dėstomo dalyko mokytojui susirgus, išvykus į komandiruotę ar mokymus, pamokos vyksta kitu patogiu besimokantiesiems laiku suderinus datą ir laiką su kuruojančiu direktoriaus pavaduotoju ugdymui arba pagal galimybes mokytoją pavaduoja kitas mokytojas;
   5. gavus lėšas, sudaroma kalendorinių metų programos sąmata. VSMC pagal sąmatą šias lėšas naudoja mokytojų darbo užmokesčio, socialinio draudimo apmokėjimui, prekių ir paslaugų įsigijimui.

# V SKYRIUS MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS

# PIRMASIS SKIRSNIS PAGRINDINIAI UGDYMO ORGANIZAVIMO PRINCIPAI

1. VSMC, rengdamas ir įgyvendindamas Ugdymo planą, užtikrina visų mokinių įtraukti į švietimą, šalina kliūtis, dėl kurių mokinys gali patirti ugdymosi sunkumų ir teikia būtiną švietimo pagalbą.
2. Ugdymo procese vadovaujamasi Mokinio specialiųjų ugdymosi poreikių vertinimo, ugdymo pritaikymo ir (ar) reikalingos švietimo pagalbos skyrimo tvarkos aprašu, patvirtintu Lietuvos Respublikos švietimo, mokslo ir sporto ministro 2024 m. rugpjūčio 30 d. įsakymu Nr. V-928 „Dėl Mokinio specialiųjų ugdymosi poreikių vertinimo, ugdymo pritaikymo ir (ar) reikalingos švietimo pagalbos skyrimo tvarkos aprašo patvirtinimo“.
3. VSMC, formuodamas klasės ugdymo turinį ir organizuodamas bei įgyvendindamas ugdymo procesą, kuriame dalyvauja mokiniai, turintys specialiųjų ugdymosi poreikių, vadovaujasi Bendrosiomis programomis ir šio skyriaus nuostatomis bei atsižvelgia į:
   1. VSMC Mokinio gerovės komisijos, švietimo pagalbos specialistų, pedagoginių psichologinių tarnybų rekomendacijas;
   2. formaliojo švietimo programos įgyvendinimo ypatumus;
   3. mokymosi formą ir mokymo proceso organizavimo būdą;
   4. Pagrindinio ugdymo individualizuotos programos įgyvendinimas reglamentuojamas Ugdymo plano 2 priede.
4. VSMC kiekvienam mokiniui, turinčiam specialiųjų ugdymosi poreikių, rengia individualų ugdymo planą ir pritaikytas arba individualizuotas dalykų programas, numato švietimo ir kitų specialistų teikiamą pagalbą.
5. Mokinio, turinčio specialiųjų ugdymosi poreikių individualus tvarkaraštis, dera su klasės, kurioje mokinys mokosi, tvarkaraščiu, ir užtikrina, kad mokinys gaus ugdymą ir švietimo pagalbą tokia apimtimi, kokią rekomenduoja mokiniui pedagoginė psichologinė ar švietimo pagalbos tarnyba.
6. VSMC nusistato individualaus ugdymo plano formą, suplanuoja jo įgyvendinimo, stebėsenos ir aptarimo formas bei etapus.
7. VSMC rengdamas individualų ugdymo planą mokiniui vadovaujasi Ugdymo plano III ir IV skyriuose nurodytais pagrindinio ar vidurinio ugdymo dalykų programoms įgyvendinti skiriamų pamokų skaičiumi.
8. VSMC pagrindinio ugdymo programoje gali:
   1. koreguoti iki 30 procentų dalykų programoms įgyvendinti skiriamų metinių pamokų skaičiaus (nemažindamas nustatyto mokiniui minimalaus pamokų skaičiaus per savaitę);
   2. didinti pamokų, skirtų ugdymo sričiai/dalykų grupei, siekdamas plėtoti asmens kompetencijas ir tenkinti ugdymosi poreikius, daugiau dėmesio skirti bendrosioms kompetencijoms ugdyti. Mokiniams, kurių gimtoji kalba nėra lietuvių kalba, skiriamas prioritetas pamokoms lietuvių kalbai mokyti;
   3. keisti pratybų ir individualiai pagalbai skiriamų pamokų skaičių;
   4. keisti pamokų trukmę;
   5. formuoti laikinąsias grupes iš tų pačių ar skirtingų klasių mokinių;
   6. mokyti tik vienos užsienio kalbos – mokinį, turintį klausos, įvairiapusių raidos, elgesio ir emocijų, kalbos ir kalbėjimo, skaitymo ir (ar) rašymo, intelekto (taip pat ir nepatikslintų intelekto), bendrųjų mokymosi sutrikimų, turintį kochlearinius implantus; pamokų laikas gali būti skiriamas lietuvių kalbai ir literatūrai mokyti;
   7. nemokyti užsienio kalbų turinčiojo negalių ir (ar) kompleksinių sutrikimų, į kurių sudėtį įeina įvairiapusiai raidos, elgesio ir emocijų, kalbos ir kalbėjimo, skaitymo ir (ar) rašymo, intelekto, bendrieji mokymosi sutrikimai, klausos sutrikimai (išskyrus nežymų klausos sutrikimą). Užsienio kalbų pamokų laikas gali būti skiriamas lietuvių kalbai ir literatūrai mokyti.
9. Mokiniui, kuris mokosi pagal bendrojo ugdymo programą, ją pritaikant, individualus ugdymo planas sudaromas remiantis Ugdymo plano III ir IV skyriuose nurodytais pagrindinio ar vidurinio ugdymo dalykų programoms įgyvendinti skiriamų pamokų skaičiumi, kuris gali būti koreguojamas iki 25 procentų. Bendras pamokų ir neformaliojo švietimo pamokų skaičius gali būti didinamas atsižvelgiant į mokinio galias ir ugdymosi poreikius, specialistų rekomendacijas.
10. Rengiant individualų ugdymo planą, mokytojai bendradarbiauja su švietimo pagalbos specialistais, siekiant gauti nuolatinę pagalbą ir paramą;
11. Atsižvelgiant į individualius mokinio gebėjimus ir raidos specifiką, numatomi mokymo medžiagos pateikimo būdai (vaizdiniai, garsiniai ir kt.), mokinio įtraukimas į veiklas pagal jo pomėgius, mokymosi pasiekimų vertinimo ir individualios pažangos stebėjimo forma;

# ANTRASIS SKIRSNIS MOKYMOSI PASIEKIMŲ IR PAŽANGOS VERTINIMAS

1. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal mokinio individualaus ugdymo plane numatytus individualios pažangos keliamus tikslus, aptarus su mokiniu, nepilnamečio mokinio tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas mokymo(si) turinys, ko sieks ir mokysis mokinys palyginus su Bendrosiose programose numatytais pasiekimų lygiais, kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi, kaip bus fiksuojami mokinio mokymosi pasiekimai ugdymo laikotarpiu ir laikotarpio pabaigoje.

# TREČIASIS SKIRSNIS ŠVIETIMO PAGALBOS TEIKIMAS

1. Švietimo pagalbą mokiniui užtikrina VSMC.
2. Švietimo pagalba, ją teikiantys specialistai, tikslai ir intensyvumas mokiniui numatomi mokinio individualiose pritaikytose arba individualizuotose dalykų programose.
3. Švietimo pagalbą teikiantys specialistai, bendradarbiaudami su mokytojais, padeda įveikti mokiniui kylančius mokymosi sunkumus, šalinti jų priežastis, stebi ugdymo procese mokinius, teikia konsultacinę pagalbą ir įgalina nepilnamečio mokinio tėvus (globėjus, rūpintojus) ir kitus, teikiančius paslaugas ir pagalbą, padėti mokiniui ugdytis, sudaryti sąlygas mokytis ir užtikrinti jo gerovę.
4. Švietimo pagalba mokiniui teikiama laikinai ar nuolat ugdymo proceso metu, konsultuojant mokinį, atsižvelgiant į individualiame ugdymo plane ir pritaikytose arba individualizuotose dalykų programose keliamus ugdymo(si) tikslus ir mokinio reikmes. Teikiant pagalbą pasirenkami kuo mažiau stigmatizuojantys ugdymo ir švietimo pagalbos teikimo būdai.
5. Švietimo pagalbos teikimo formos parenkamos mokiniui individualiai, atsižvelgiant į mokinio specialiuosius ugdymosi poreikius.

# VI SKYRIUS BAIGIAMOSIOS NUOSTATOS

1. VSMC ugdymo plano prieduose pateikiama:
   1. Pagrindinio ir vidurinio ugdymo organizavimas karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu ar esant aplinkybėms VSMC, dėl kurių ugdymo procesas negali būti organizuojamas kasdieniu mokymo proceso organizavimo būdu.
   2. Pagrindinio ugdymo individualizuotos programos įgyvendinimas.
   3. Užsieniečių ir Lietuvos Respublikos piliečių, atvykusių ar grįžusių gyventi ir dirbti Lietuvos respublikoje, ugdymo organizavimas.
   4. Ugdymo ne mokyklos aplinkoje organizavimo aprašas.
   5. Rusų tautinės mažumos kalba klasių dalykų mokomoji kalba.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 priedas

# PAGRINDINIO IR VIDURINIO UGDYMO ORGANIZAVIMAS KARANTINO, EKSTREMALIOS SITUACIJOS, EKSTREMALAUS ĮVYKIO AR ĮVYKIO, KELIANČIO PAVOJŲ MOKINIŲ SVEIKATAI IR GYVYBEI, LAIKOTARPIU AR ESANT APLINKYBĖMS VSMC, DĖL KURIŲ UGDYMO PROCESAS NEGALI BŪTI ORGANIZUOJAMAS KASDIENIU MOKYMO PROCESO ORGANIZAVIMO BŪDU

1. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (VSMC yra dalykų brandos egzaminų centras, vyksta remonto darbai ir kt.), ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas).
2. Ekstremali temperatūra VSMC ir (ar) gyvenamojoje teritorijoje:
   1. minus 25°C ar žemesnė – I–IV gimnazijos klasių mokiniams;
   2. 30°C ar aukštesnė – I–IV gimnazijos klasių mokiniams.
3. VSMC direktorius, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms VSMC, dėl kurių ugdymo procesas negali būti organizuojamas kasdieniu mokymo proceso organizavimo būdu, gali priimti ugdymo organizavimo sprendimus:
   1. mažinančius / šalinančius pavojų mokinių sveikatai ir gyvybei;
   2. laikinai stabdyti ugdymo procesą, kai dėl susidariusių aplinkybių VSMC aplinkoje nėra galimybės jo koreguoti ar tęsti, ugdymo procesas VSMC direktoriaus sprendimu gali būti laikinai stabdomas 1–2 darbo dienas. Jeigu ugdymo procesas turi būti stabdomas ilgesnį laiką, VSMC direktorius sprendimą dėl ugdymo proceso stabdymo derina su savivaldybės įgaliotu asmeniu. Šios dienos įskaičiuojamos į ugdymo dienų skaičių. Neįgyvendintas mokymosi turinys kompensuojamas intensyvinant mokymąsi;
   3. ugdymo procesą ar jo dalį organizuoti nuotoliniu mokymo būdu, kai nėra galimybės tęsti ugdymo proceso ar jo dalies grupinio mokymosi forma kasdieniu mokymo proceso organizavimo būdu. VSMC direktorius sprendimą ugdymo procesą ar jo dalį organizuoti nuotoliniu mokymo būdu priima Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo, patvirtinto Lietuvos Respublikos švietimo, mokslo ir sporto ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“, nustatyta tvarka.
4. Valstybės, savivaldybės lygiu ar VSMC direktoriaus sprendimu ugdymo procesą ar jo dalį organizuodamas nuotoliniu mokymo būdu, VSMC:
   1. priima sprendimus ugdymo procesui nuotoliniu mokymo būdu organizuoti, atsižvelgdamas į VSMC ugdymo plane numatytus sprendimus nuotoliniam mokymo procesui organizuoti, 2025–2026 ir 2026–2027 mokslo metų pagrindinio ir vidurinio ugdymo programų Bendrųjų ugdymo planų nuostatas;
   2. vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 3 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“;
   3. įvertina, ar visi mokiniai gali dalyvauti ugdymo procese nuotoliniu mokymo būdu. Išsiaiškinus, kad mokinio namuose nėra sąlygų mokytis, sudaromos sąlygos mokytis VSMC, jeigu VSMC nėra aplinkybių, kurios keltų pavojų mokinio gyvybei ir sveikatai. Nesant galimybių ugdymo proceso organizuoti VSMC, ugdymo proceso organizavimas laikinai perkeliamas į kitas saugias patalpas;
   4. susitaria dėl mokinių emocinės sveikatos stebėjimo, taip pat dėl mokinių, turinčių specialiųjų ugdymosi poreikių, ugdymo specifikos ir švietimo pagalbos teikimo;
   5. paskiria asmenį (-is), kuris (-ie) teiks bendrąją informaciją apie ugdymo proceso organizavimo tvarką, švietimo pagalbos teikimą, komunikuos kitais aktualiais švietimo bendruomenei klausimais tol, kol neišnyksta ypatingos aplinkybės ar aplinkybės, dėl kurių ugdymo procesas VSMC negalėjo būti organizuojamas kasdieniu būdu. Informacija apie tai skelbiama VSMC tinklalapyje;
   6. numato planą, kaip, pasibaigus ypatingoms aplinkybėms, sklandžiai grįžti prie įprasto ugdymo proceso organizavimo;
   7. numato, kaip prireikus dalį ugdymo proceso organizuoti nuotoliniu mokymo būdu ir dalį grupinio mokymosi forma kasdieniu mokymo proceso organizavimo būdu;
   8. numato, kaip atskirų dalykų (arba dalyko dalies) mokymuisi gali perskirstyti klases ir sudaryti laikinąsias grupes iš paralelių klasių mokinių arba sujungdamas ne daugiau nei dviejų gretimų klasių mokinius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2 priedas

# PAGRINDINIO UGDYMO INDIVIDUALIZUOTOS PROGRAMOS ĮGYVENDINIMAS

**I SKYRIUS**

**BENDROSIOS NUOSTATOS**

1. Mokiniui, kuris mokosi pagal pagrindinio ugdymo individualizuotą programą, individualus ugdymo planas sudaromas, atsižvelgiant į mokinio individualaus ugdymo pagalbos planą, galias ir gebėjimus, kylančius dėl intelekto sutrikimo (nežymaus, vidutinio, žymaus ar labai žymaus).
2. Dalykus, pradedamus mokytis konkrečioje ugdymo programoje, VSMC gali pradėti įgyvendinti vėliau, nei nustatyta 2025–2026 ir 2026–2027 mokslo metų pradinio, pagrindinio ir vidurinio ugdymo programų Bendrųjų ugdymo planų 84, 90, 101 punktuose.
3. Dėl mokinio, kuris mokosi pagal individualizuotą pagrindinio ugdymo programą mokymosi pasiekimų vertinimo (būdų, periodiškumo) susitariama VSMC. Susitarimai priimami, atsižvelgiant į mokinio galias ir vertinimo suvokimą, specialiuosius ugdymosi poreikius, numatomą pažangą, nepilnamečių mokinių tėvų (globėjų, rūpintojų) pageidavimus. Vertinimo būdus renkasi VSMC (vertinimo įrašai „įskaityta“, „neįskaityta“, aprašai, pažymiai ir kt.).

**II SKYRIUS**

**PAGRINDINIO UGDYMO INDIVIDUALIZUOTOS PROGRAMOS ĮGYVENDINIMAS**

1. Mokiniui, kuris mokosi pagal suaugusiųjų pagrindinio ugdymo individualizuotą programą dėl nežymaus intelekto sutrikimo, ugdymo planas rengiamas vadovaujantis Bendrųjų ugdymo planų 91 punkte nustatytų dalykų programoms įgyvendinti pamokų skaičiumi, kuris, atsižvelgiant į mokymosi formą ir mokymo proceso organizavimo būdą, gali būti koreguojamas iki 35 procentų, pritaikant ugdymo turinį asmens specialiesiems ugdymosi poreikiams ir individualiam ugdymo planui įgyvendinti:
   1. keičiamas (mažinamas, didinamas) dalykams skirtų pamokų skaičius;
   2. numatoma papildoma mokytojo pagalba;
   3. didinamas pamokų skaičius, skirtas kitų dalykų mokymuisi ir karjeros kompetencijoms ugdyti;
   4. keičiamas individualiai pagalbai skiriamų valandų (pamokų) skaičius per mokslo metus, atsižvelgiant į mokinio reikmes, švietimo pagalbos specialistų, Mokinio gerovės komisijos ar pedagoginės psichologinės tarnybos rekomendacijas;
   5. iki 25 pamokų per mokslo metus mažinamas minimalus privalomų pamokų skaičius, bet didinamas neformaliojo švietimo valandų skaičius ar organizuojamos veiklos, lavinančios praktinius gebėjimus;
   6. mokiniui, turinčiam kompleksinių negalių, įvairiapusių raidos sutrikimų, elgesio ir (ar) emocijų, kalbėjimo ir (ar) kalbos sutrikimų, specialiosioms pratyboms I–II gimnazijos klasėse skiriama ne mažiau kaip 6 pamokos per mokslo metus;
   7. mokiniui, turinčiam kompleksinių negalių, elgesio ir emocijų sutrikimų, specialiosioms pratyboms I–II gimnazijos klasėse galima skirti 13 ir daugiau pamokų per mokslo metus naudojimosi kompiuteriu, specialiosiomis mokymo priemonėmis įgūdžiams formuoti, pažinimo funkcijoms lavinti, dalykų mokymosi spragoms šalinti.
2. Mokiniui, kuris mokosi pagal suaugusiųjų pagrindinio ugdymo individualizuotą programą dėl vidutinio intelekto sutrikimo, ugdymo planas rengiamas:
   1. vadovaujantis Bendrųjų ugdymo planų 6 priede nurodytu dalykų programoms pamokų skaičiumi, kuris, atsižvelgiant į mokymosi formą ir mokymo proceso organizavimo būdą, gali būti koreguojamas iki 40 procentų, pritaikant ugdymo turinį asmens specialiesiems ugdymosi poreikiams ir individualiam ugdymo planui įgyvendinti, arba dalis ugdymo turinio gali būti įgyvendinama atskiromis veiklomis;
   2. mokiniui, bendraujančiam alternatyviuoju būdu, specialiosioms pratyboms I–II gimnazijos klasėse skiriama ne mažiau kaip 14 pamokų per mokslo metus. Tarties, kalbos ir komunikacijos lavinimo specialiosios pratybos gali būti integruojamos į komunikacinės ir pažintinės veiklos, lietuvių kalbos ir literatūros pamokas. Pratybų ir komunikacinės, pažintinės veiklos, lietuvių kalbos ir literatūros pamokų turinys turi derėti;
   3. mokiniui, turinčiam vidutinį, žymų ir labai žymų intelekto sutrikimą, skiriamos 224 pamokos per dvejus mokslo metus (3 pamokos per savaitę), iš jų ne mažiau kaip 28 pamokos per dvejus mokslo metus galima skirti specialiosioms pamokoms ar specialiajai pedagoginei pagalbai teikti.
3. Minimalus pamokų skaičius pagrindinio ugdymo individualizuotai programai grupinio mokymosi forma kasdieniu ar nuotoliniu mokymo proceso organizavimo būdu įgyvendinti per dvejus mokslo metus:

|  |  |
| --- | --- |
| Ugdymo metai, klasė  Veiklos sritys, dalykai | I–II gimnazijos klasėse |
| Dorinis ugdymas  Komunikacinė veikla\* arba  Kalbos ir bendravimo ugdymas\*\*  Pažintinė veikla  Orientacinė veikla  Užsienio kalba\*\*\*  Informatika\*\*\*  Medijų ir informacinis raštingumas\*\*\*  Meninė veikla  Fizinė veikla | 792/828\* |
| Pamokos mokinių ugdymo poreikiams tenkinti  Pamokos mokinių specialiesiems ugdymosi poreikiams tenkinti:  Specialioji veikla\*\*\*\*  Gydomoji kūno kultūra  Regos lavinimas  Klausos lavinimas  Komunikacinių gebėjimų ugdymas  Pažintinių gebėjimų ugdymas | 166/92\* |
| Minimalus privalomas pamokų skaičius mokiniui per mokslo metus | 479/460\* |
| Neformalusis vaikų švietimas (valandų skaičius per mokslo metus) | 0-92 |

Pastabos:

\* VSMC įteisintas mokymas rusų tautinės mažumos kalba, lietuvių kalbai ugdyti turi būti skiriama ne mažiau laiko nei gimtajai kalbai;

\*\* veikla, skiriama kurtiems ir neprigirdintiems mokiniams (ją sudaro gestų kalba, sakytinė ir rašytinė lietuvių kalba ir literatūra) ar mokiniams, bendraujantiems ne verbaliniu, o alternatyviuoju būdu;

\*\*\* veikla, skiriama, atsižvelgiant į mokinio ugdymosi poreikius, VSMC mokymosi aplinkas, turimus specialistus, jei ji neintegruojama su kitomis veiklomis;

\*\*\*\* veikla, skiriama sutrikusioms funkcijoms lavinti, specialiajai pagalbai teikti, atsižvelgiant į mokinio sutrikimų pobūdį.

1. Ugdymas veiklomis organizuojamas mokiniui, kuris mokosi pagal pagrindinio ugdymo individualizuotą programą dėl vidutinio, žymaus ir labai žymaus intelekto sutrikimo, pagal 6 punkto lentelėje nurodytą pamokų skaičių.
2. Mokiniui, turinčiam kompleksinių negalių, elgesio ir emocijų, kalbos ir kalbėjimo sutrikimų, specialiosioms pratyboms I–II gimnazijos klasėse skiriamos ne mažiau kaip 36 pamokos per mokslo metus naudojimosi kompiuteriu ir specialiosiomis mokymosi priemonėmis įgūdžiams formuoti, pažinimo funkcijoms lavinti, kalbiniams ir komunikaciniams gebėjimams ugdyti.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3 priedas

# UŽSIENIEČIŲ IR LIETUVOS RESPUBLIKOS PILIEČIŲ, ATVYKUSIŲ AR GRĮŽUSIŲ GYVENTI IR DIRBTI LIETUVOS RESPUBLIKOJE, UGDYMO ORGANIZAVIMAS

**I SKYRIUS**

**BENDROSIOS NUOSTATOS**

1. VSMC, priimdamas mokytis pagal pagrindinio ar vidurinio ugdymo programą užsieniečius ir Lietuvos Respublikos piliečius, atvykusius ar grįžusius gyventi ir dirbti Lietuvos Respublikoje, (toliau – grįžę ar atvykę Lietuvos piliečiai), vadovaujasi Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo, mokslo ir sporto ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“, ir 2025–2026 ir 2026–2027 mokslo metų pradinio, pagrindinio ir vidurinio ugdymo programų Bendraisiais ugdymo planais.
2. Siekiant, kad užsieniečiai, grįžę ar atvykę Lietuvos piliečiai įgytų pakankamų lietuvių kalbos gebėjimų ir kompetencijų, būtinų mokytis Lietuvos bendrojo ugdymo mokyklose ir sėkmingai kalbinei ir kultūrinei integracijai, VSMC užtikrina lietuvių kalbos mokymąsi teikdamas papildomas konsultacijas lietuvių kalbos mokymuisi laikinosiose grupėse.

**II SKYRIUS**

**UGDYMO ORGANIZAVIMAS BENDROSIOS PASKIRTIES KLASĖSE**

1. Mokiniui ir nepilnamečiui mokiniui kartu su tėvais (globėjais, rūpintojais) atvykus į VSMC, aptariamas preliminarus mokinio adaptacijos laikotarpis ir sudaromas individualus ugdymosi planas, kuriame numatoma:
   1. lietuvių kalbos mokymosi tikslai, mokymosi būdai, intensyvumas, papildomų konsultacijų forma;
   2. pasiekimų vertinimo dažnumas, grįžtamojo ryšio teikimo formos, mokymosi pagalbos galimybės;
   3. dalyvavimas neformaliojo švietimo veiklose.
2. Siekiant veiksmingo lietuvių kalbos mokymosi:
   1. I–IV gimnazijos klasių mokiniams tikslinga lietuvių kalbos mokymą tam tikrą laikotarpį (ne ilgiau kaip vienus metus) organizuoti atskirai nuo klasės pagal Lietuvių kalbos pagal kalbos mokėjimo lygius (A1–B2) bendrąją programą, patvirtintą Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“. Lietuvių kalbai mokyti skiriama ne mažiau pamokų, nei numatyta lietuvių kalbos ir literatūros dalykui mokantis pagal Lietuvių kalbos ir literatūros bendrąjąprogramą.
3. Mokant užsieniečius, grįžusius ar atvykusius Lietuvos piliečius lietuvių kalbos bendrosios paskirties klasėse, taikoma komunikacinė kalbos mokymo prieiga.
4. Mokantis bendrojo ugdymo dalykų mokymas individualizuojamas ir diferencijuojamas, atsižvelgiant į ankstesnę dalyko mokymosi patirtį ir kalbos mokėjimo lygį. Būtina užtikrinti, kad nepakankamas lietuvių kalbos mokėjimas nesudarytų prielaidų atsirasti dalyko mokymosi spragoms.
5. Mokinio mokymosi pažanga vertinama formuojamuoju būdu. Pasibaigus adaptaciniam laikotarpiui, nustatomas mokinio kalbinės kompetencijos lygmuo, įvertinimas jo pasirengimas toliau mokytis mokinio amžių atitinkančioje klasėje arba, identifikavus didesnius mokymosi skirtumus, mokiniui gali būti siūloma mokytis metais žemesnėje klasėje. Antraisiais metais, o jei reikia ir ilgiau, mokiniui sudaromos sąlygos toliau plėtoti lietuvių kalbos gebėjimus laikinojoje grupėje arba individualiai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4 priedas

# UGDYMO NE VSMC APLINKOJE ORGANIZAVIMO APRAŠAS

**I SKYRIUS**

**BENDROSIOS NUOSTATOS**

1. Ugdymo ne VSMC aplinkoje organizavimo aprašas (toliau – Aprašas) numato ugdymo ne VSMC aplinkoje formas, trukmę ir reikalavimus mokinių saugumui bei turiningam ugdymo laiko panaudojimui užtikrinti.
2. Ugdymas ne VSMC aplinkoje gali būti organizuojamas naudojantis „Vilnius yra mokykla“ platformos siūlymais, muziejuje, galerijoje, teatre, parke, gamtos mokslų, technologijų, inžinerijos, matematikos mokslų ir kūrybiškumo (angl. *Science, Technology, Engineering, Art (creative activities), Mathematics*) (toliau – STEAM) atviros prieigos centre ar kitose mokymuisi tinkamose aplinkose.
3. Ugdymas ne VSMC aplinkoje organizuojamas, kai dalyko ar kelių dalykų bendrojoje programoje numatytiems tikslams pasiekti būtina užtikrinti sąlygas, kurios padėtų mokiniams geriau įsisavinti mokymosi turinį, įgyti praktinės patirties ir išbandyti įvarius mokymosi kontekstus. Mokinių mokymosi pažanga vertinama.

**II SKYRIUS**

**UGDYMO NE VSMC APLINKOJE ORGANIZAVIMO FORMOS IR TRUKMĖ**

1. Ugdymo ne VSMC aplinkoje organizavimo formos:
   1. ne VSMC organizuojama tiesiogiai su dalyko bendrosios programos įgyvendinimu susijusi ugdomoji veikla.
   2. papildoma pažintinė veikla ar išvyka, padedanti siekti dalyko bendrojoje programoje numatytų tikslų, organizuojama šiais būdais:
      1. ekskursija – turistinių objektų lankymas nustatytu maršrutu ugdymo tikslais, kurį vykdo gidas arba mokytojas; gidas – asmuo, kuris suteikia specialią informaciją apie lankomus muziejus, meno galerijas, gamtos, kultūros, mokslo, parodų ar kitus objektus arba vietoves;
      2. kitos VSMC vykdomos pažintinės veiklos formos.
2. Ugdomosios ir pažintinės veiklos, organizuojamos ne VSMC aplinkoje, trukmė gali būti:
   1. trumpalaikė (nuo vienos iki kelių valandų);
   2. visos dienos (trukmė ilgesnė nei per dieną nustatytas pamokų laikas);
3. Ugdomosios ir pažintinės veiklos ne VSMC aplinkoje gali būti organizuojamos:
   1. artimoje aplinkoje, netoli VSMC esančiose organizacijose, viešose erdvėse ir kituose objektuose;
   2. kitame mieste ar kitoje savivaldybėje (šalies viduje).

**III SKYRIUS**

**UGDYMO NE VSMC APLINKOJE PLANAVIMAS IR ORGANIZAVIMAS**

1. Ugdymo ne VSMC aplinkoje poreikį numato mokytojai, atsižvelgdami į dalyko bendrojoje programoje numatytus tikslus. Poreikis organizuoti ugdymą ne VSMC aplinkoje ir tam reikalingi resursai derinami su kuruojančiu direktoriaus pavaduotoju ugdymui, direktoriaus pavaduotoju ūkio reikalams, tvirtina VSMC direktorius ar jo įgaliotas asmuo. Atsižvelgiama į šiuos veiksnius:
   1. tikslingumas, numatant, kaip suplanuotos veiklos padės siekti dalyko bendrojoje programoje numatytų tikslų, kokios užduotys bus skiriamos mokiniams ir kaip bus vertinama jų pažanga;
   2. mokinių saugumas, numatant priemones mokinių saugumui esant ne VSMC aplinkoje užtikrinti;
   3. įtraukumas, atsižvelgiant į mokinių mokymosi poreikių įvairovę, numatant įvairius mokinių įsitraukimo į veiklas būdus;
   4. ekonomiškumas, įvertinant, kokių papildomų žmogiškųjų ir finansinių išteklių gali pareikalauti ši veikla ir ar VSMC gali juos skirti;
   5. rizikų tikimybės, apsvarstant galimas rizikas ir numatant jų įveikos būdus.
2. Siekiant, kad ugdymas ne VSMC aplinkoje sukurtų prielaidas mokiniams patirti gilesnę mokymosi patirtį:
   1. numatomi konkretūs uždaviniai, kuriems pasiekti ugdymo procese reikalingos kitokios aplinkos;
   2. padedama mokiniams suprasti planuojamos veiklos kontekstą;
   3. ugdymo procese organizuojamos veiklos, kurios negalimos organizuoti mokantis klasėje;
   4. į ugdymo procesą pagal galimybes įtraukiamos interaktyvios mokymosi priemonės;
   5. ugdymo veiklos organizuojamos pagal iš anksto sudarytą planą.

**IV SKYRIUS**

**SAUGUMO REIKALAVIMAI IR ATSAKOMYBĖS**

1. Organizuojant ugdymą ne VSMC aplinkose ir siekiant užtikrinti besimokančiųjų saugumą, yra skiriamas atsakingas ir/ar lydintys asmuo:
   1. mažiau nei 30 mokinių, kurie mokosi pagal pagrindinio ir vidurinio ugdymo programas ir yra vyresni nei 16 metų, skiriamas atsakingas asmuo;
   2. įvertinęs mokinių brandą, ugdomųjų veiklų sudėtingumą, vietą ar viršijus 30 mokinių skaičių ir kitas aplinkybes, VSMC direktorius gali skirti atsakingą ir lydintį asmenį.
2. Siekiant užtikrinti mokinių ugdymo ne VSMC aplinkoje saugumą, nustatoma, kad:
   1. VSMC direktorius ar jo įgaliotos asmuo:
      1. skiria ir tvirtina asmenį, atsakingą už ugdymo ne VSMC aplinkoje organizavimą;
      2. vertina galimas rizikas, teikia pritarimą/neteikia pritarimo planuojamai veiklai;
      3. skiria ir tvirtina lydinčiuosius asmenis;
   2. atsakingas asmuo:
      1. parengia ugdomųjų ar pažintinių veiklų programą/planą ir numato parengiamuosius darbus;
      2. priima vadybinius sprendimus, reikalingus ugdymui ne VSMC aplinkoje įgyvendinti;
      3. pristato suplanuotų veiklų planą mokiniams ir nepilnamečių mokinių tėvams (globėjams, rūpintojams);
      4. pats dalyvauja išvykoje ir užtikrina numatytų veiklų įgyvendinimą;
      5. užtikrina, kad vykdant suplanuotas veiklas būtų laikomasi VSMC nustatytų procedūrų;
      6. atsakingam asmeniui netaikomas reikalavimas turėti gido profesinę kvalifikaciją;
   3. mokiniai atsakingi:
      1. už dalyvavimą organizuojamoje veikloje. Atsisakyti dalyvauti gali tik dėl pagrįstų priežasčių;
      2. už aptartų elgesio taisyklių laikymąsi: nekelti grėsmės sau ir kitiems keliaujant transporto priemone, nepažeisti saugaus eismo reikalavimų, atsakingai elgtis lankant numatytus objektus ir kt.

**V SKYRIUS**

**BAIGIAMOSIOS NUOSTATOS**

1. Ugdymui ne VSMC aplinkoje organizuoti naudojamos pažintinei veiklai skiriamos lėšos, vadovaujantis Lietuvos Respublikos švietimo, mokslo ir sporto ministro 2007 m. spalio 2 d. įsakymu Nr. ISAK-1934 „Dėl Mokinių pažintinei veiklai skirtų lėšų naudojimo metodinių rekomendacijų patvirtinimo“.
2. Mokinio mokymosi laikas dalyvaujant ugdomojoje ar pažintinėje veikloje, trunkantis ilgiau nei pamoka, perskaičiuojamas į konkretaus dalyko (-ų) mokymosi laiką (pagal pamokos (-ų) trukmę).

\_\_\_\_\_\_\_\_\_\_\_\_\_\_\_\_\_\_

5 priedas

# RUSŲ TAUTINĖS MAŽUMOS KALBA KLASIŲ DALYKŲ MOKOMOJI KALBA

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Klasė | Dorinis ugdymas (Etika) | Matematika | Informatika | Fizika | Biologija | Chemija | Dailė | Istorija | Ekonomika ir verslumas | Pilietiškumo pagrindai | Geografija |
| II | lietuvių | lietuvių | lietuvių | rusų | lietuvių | lietuvių | lietuvių | lietuvių | lietuvių | lietuvių | lietuvių |
| III | lietuvių | lietuvių |  | lietuvių | lietuvių | lietuvių | lietuvių | lietuvių |  |  | lietuvių |
| IV | lietuvių | lietuvių |  | lietuvių | lietuvių | lietuvių | lietuvių | lietuvių |  |  | lietuvių |

\_\_\_\_\_\_\_\_\_\_\_\_\_\_\_\_\_\_